- Hindi News
- National
- रोटरी अध्यक्ष ने कहा डायलिसिस मशीन दान का प्रस्ताव ठुकराया, कलेक्टर बोले नहीं आया ऑफर
रोटरी अध्यक्ष ने कहा- डायलिसिस मशीन दान का प्रस्ताव ठुकराया, कलेक्टर बोले- नहीं आया ऑफर
जिला अस्पताल में क्लब लगाना चाहता है 10 डायलिसिस मशीन
भास्कर संवाददाता | खंडवा
जिला अस्पताल में दान में डायलिसिस मशीन को लेकर कलेक्टर-रोटरी अध्यक्ष आमने सामने हैं। रोटरी अध्यक्ष बोले कलेक्टर जिला अस्पताल के लिए डायलिसिस मशीनों का प्रस्ताव ठुकराया।
डायलिसिस मशीन के साथ रोटरी टेक्नीशियन भी देगा लेकिन कलेक्टर दान लेने से इनकार कर रहे हैं। इधर, कलेक्टर ने कहा मेरे पास कोई ऑफर नहीं आया। शासन भोपाल से एनजीओ के माध्यम से डायलिसिस यूनिट लगा रहा है। रोटरी अध्यक्ष लोकेश झंवर ने दो टूक शब्दों में कलेक्टर पर मशीन न लेने का आरोप लगाया। उन्होंने बताया रोटरी के एक सदस्य के साथ मैं कलेक्टर से मिलने गया था। वहां हमने डायलिसिस मशीन देने का प्रस्ताव रखा। कलेक्टर ने सिविल सर्जन को बुलाया। सिविल सर्जन डॉ.ओपी जुगतावत ने बताया पीएस मैडम दो मशीन भेज रही है। हमने कलेक्टर से पूछा आप सीधे बताए क्या करना है। तो उन्होंने कहा जब एनजीओ मशीन लगा रहा तो आप रहने दो। श्री झंवर ने कहा रोटरी की मशीन अस्पताल में लगती तो मरीजों को 650 रुपए में डायलिसिस सुविधा मिलती। रोटरी टेक्नीशियन और मशीन के रखरखाव का खर्च उठाने को तैयार है। रोटरी क्लब अस्पताल में आगामी दस वर्षों में 10 मशीन की यूनिट लगाने का प्लान हैं।
कलेक्टर ने मना कर दिया
कलेक्टर से समय लेकर मिला था। उन्होंने कहा कि जब एनजीओ अस्पताल में डायलिसिस यूनिट लगा रहा तो आप रहने दो। -लोकेश झंवर, अध्यक्ष, रोटरी क्लब, खंडवा
मुझे कोई ऑफर नहीं मिला
रोटरी की ओर से एक डायलिसिस यूनिट का ऑफर था जो पंपुरी में लग गया। मुझे कोई लिखित या मौखिक ऑफर नहीं मिला। -एमके अग्रवाल, कलेक्टर
26 जनवरी से पहले शुरू होगी डायलिसिस यूनिट
शासन जिला अस्पताल में दो डायलिसिस मशीन लगाने वाला है। डायलिसिस यूनिट 26 जनवरी के पहले शुरू होगी। हालांकि अस्पताल के फिमेल मेडिकल वार्ड में एक मशीन के लिए यूनिट तैयार है लेकिन प्रबंधन दो मशीन के लिए मेन ऑपरेशन थियेटर में यूनिट बनाने की संभावना तलाश रहा है।
tgl_Latn sot_Latn hin_Deva hin_Deva hin_Deva mag_Deva bho_Deva hin_Deva mag_Deva hin_Deva hin_Deva hin_Deva hin_Deva hin_Deva